CELEX: 32014D0464
Language: lv
Date: 2014-07-15 00:00:00
Title: Komisijas Īstenošanas lēmums (2014. gada 15. jūlijs), ar ko Eiropas Jūrlietu un zivsaimniecības fonda satvarā nosaka Savienības prioritātes noteikumu izpildes un kontroles politikas jomā

16.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 209/59
            
         KOMISIJAS ĪSTENOŠANAS LĒMUMS
   (2014. gada 15. jūlijs),
   ar ko Eiropas Jūrlietu un zivsaimniecības fonda satvarā nosaka Savienības prioritātes noteikumu izpildes un kontroles politikas jomā
   
      (2014/464/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (1), un jo īpaši tās 17. panta 3. punktu,
   apspriedusies ar Eiropas Jūrlietu un zivsaimniecības fonda komiteju,
   tā kā:
   
               (1)
            
            
               Lai dalībvalstis varētu sagatavot darbības programmas attiecībā uz pasākumiem, kurus finansē saskaņā ar Regulu (ES) Nr. 508/2014, ir jādefinē Savienības prioritātes noteikumu izpildes un kontroles politikas jomā.
            
         
               (2)
            
            
               Savienības atbalsts būtu prioritāri jāpiešķir tādām darbībām, kuras visvairāk uzlabo kontroles pasākumu efektivitāti, un ņemot vērā dalībvalstu panākumus Padomes Regulas (EK) Nr. 1005/2008 (2) un Padomes Regulas (EK) Nr. 1224/2009 (3) īstenošanā.
            
         
               (3)
            
            
               Savienības prioritātēm noteikumu izpildes un kontroles politikas jomā būtu jāietver:
               
                           —
                        
                        
                           tādu rīcības plānu īstenošana, kuri izveidoti saskaņā ar Regulas (EK) Nr. 1224/2009 102. panta 4. punktu un kuru mērķis ir novērst nepilnības dalībvalsts kontroles sistēmā,
                        
                     
                           —
                        
                        
                           tādu konkrētu darbību īstenošana, kas ļauj izpildīt zināmus ex ante nosacījumus, kuri saskaņā ar Eiropas Parlamenta un Padomes Regulas (ES) Nr. 1303/2013 (4) 19. panta 2. punktu noteikti Regulas (ES) Nr. 508/2014 IV pielikumā. Kā paredz Regulas (ES) Nr. 1303/2013 19. panta 2. punkts, ja piemērojamie ex ante nosacījumi nav izpildīti, programmā ietver aprakstu par veicamajām darbībām, to skaitā par finansējamajiem pasākumiem,
                        
                     
                           —
                        
                        
                           tādu datu apstiprināšanas sistēmu īstenošana, kā paredzēts Regulas (EK) Nr. 1224/2009 109. pantā, it īpaši attiecībā uz projektiem, kuru mērķis ir dalībvalstu attiecīgo sistēmu sadarbspējas nodrošināšana, jo pilnīga un uzticama nozvejas un zvejas piepūles ziņošanas sistēma ir Savienības zvejas resursu pārvaldības stūrakmens,
                        
                     
                           —
                        
                        
                           Eiropas Parlamenta un Padomes Regulas (ES) Nr. 1380/2013 (5) 15. pantā paredzētā visu nozveju izkraušanas pienākuma izpilde un kontrole. Šis jaunais pienākums ir ļoti svarīgs jaunās kopējās zivsaimniecības politikas papildinājums, kura mērķis ir vairot zivju krājumu izmantošanas ilgtspējīgumu. Minētā jaunā pienākuma īstenošana prasīs dalībvalstu kontroles sistēmu pielāgošanu, un tas ietvers jaunus izdevumus,
                        
                     
                           —
                        
                        
                           tās nozvejas sertifikācijas sistēmas izpilde un kontrole, kas Regulas (EK) Nr. 1005/2008 III nodaļā paredzēta attiecībā uz zvejas produktu importu un eksportu. Šīs nozvejas sertifikācijas sistēmas īstenošana ir galvenais ierocis cīņā pret NNN zvejas darbībām,
                        
                     
                           —
                        
                        
                           reāla rīcība, lai izpildītu noteikumus par flotes kapacitātes ierobežošanu. Lai nodrošinātu līdzsvaru starp zvejas iespējām un zvejas kapacitāti, dalībvalstīm jānodrošina tas, ka tiek ievēroti kapacitātes ierobežojumi, un tām būtu jāīsteno projekti, kuru mērķis ir sertificēt, verificēt un izmērīt tās dzinēja jaudas, par kurām tiek prasīts finansējums,
                        
                     
                           —
                        
                        
                           īpašu kontroles un inspekcijas programmu (ĪKIP) īstenošana vai kontroles koordinēšana saistībā ar ĪKIP neaptvertu zvejniecību vai zvejas apgabalu saskaņā ar Regulas (EK) Nr. 1224/2009 95. panta 4. punktu un Padomes Regulas (EK) Nr. 768/2005 (6) 15. pantu. Šāda veida darbības sekmē noteikumu ievērošanas kultūras veidošanos, nostiprina dalībvalstu sadarbību un rada sinerģiju starp dažādajiem kontroles instrumentiem,
                        
                     
                           —
                        
                        
                           tādu izsekojamības prasību izpilde un kontrole, kā noteikts Regulas (EK) Nr. 1224/2009 58. pantā un Komisijas Īstenošanas regulas (ES) Nr. 404/2011 (7) 67. panta 6. punktā. Regulas (EK) Nr. 1224/2009 58. pantā prasīts, lai visas zvejas un akvakultūras produktu partijas no nozvejas vai ieguves līdz mazumtirdzniecības vietai būtu izsekojamas visos ražošanas, apstrādes un izplatīšanas posmos. Īstenošanas regulas (ES) Nr. 404/2011 67. panta 6. punkts prasa, lai Regulas (EK) Nr. 1224/2009 58. panta 5. punktā minēto informāciju par zvejas un akvakultūras produktiem operatori piestiprinātu, izmantojot tādus identifikācijas līdzekļus kā kods, svītrkods, elektroniska mikroshēma vai tiem līdzīga ierīce vai marķēšanas sistēma; šo prasību piemēro no 2013. gada 1. janvāra attiecībā uz produktiem no zvejniecībām, uz kurām attiecas daudzgadu plāns, un no 2015. gada 1. janvāra attiecībā uz citiem zvejas un akvakultūras produktiem. Izsekojamības prasību izpildei un kontrolei vajadzētu būt Savienības prioritātei. Izsekojamības sistēmas īstenošana, lai nodrošinātu zvejas produktu izcelsmes pārredzamību, ir zvejniecības kontroles politikas pamatu pamats.
                        
                     
         
               (4)
            
            
               Savienības prioritātes būtu jāpiemēro elastīgi un ņemot vērā noteikumu izpildes un kontroles politikas stiprās un vājās puses katrā dalībvalstī. Ja dalībvalsts jau ir strādājusi ar noteiktām prioritātēm, principā tai būtu jāizvēlas citas prioritātes.
            
         
               (5)
            
            
               Saskaņā ar Regulas (ES) Nr. 508/2014 20. panta 2. punktu, lai pielāgotos aktuālajām kontroles vajadzībām, noteikumu izpildes un kontroles politikas jomā noteiktās Savienības prioritātes reizi divos gados var grozīt ar īstenošanas aktiem.
            
         
               (6)
            
            
               Lai būtu iespējams nekavējoties piemērot šajā lēmumā paredzētos pasākumus, šim lēmumam būtu jāstājas spēkā nākamajā dienā pēc tā publicēšanas Eiropas Savienības Oficiālajā Vēstnesī,
            
         IR PIEŅĒMUSI ŠO LĒMUMU.
   1. pants
   Regulas (ES) Nr. 508/2014 17. panta 3. punktā minētās Savienības prioritātes noteikumu izpildes un kontroles politikas jomā ir šādas:
   
               a)
            
            
               tādu rīcības plānu īstenošana, kas pieņemti saskaņā ar Regulas (EK) Nr. 1224/2009 102. panta 4. punktu un kuru mērķis ir novērst nepilnības dalībvalsts kontroles sistēmā;
            
         
               b)
            
            
               tādu darbību īstenošana, kas noteiktas saskaņā ar Regulas (ES) Nr. 1303/2013 19. panta 2. punktu, lai nodrošinātu to, ka ir pieejama administratīvā spēja īstenot Savienības kontroles, inspekcijas un noteikumu izpildes sistēmu, kā noteikts Regulas (ES) Nr. 508/2014 IV pielikumā;
            
         
               c)
            
            
               tādu datu apstiprināšanas sistēmu īstenošana, kas minētas Regulas (EK) Nr. 1224/2009 109. pantā, it īpaši tādu projektu īstenošana, kuros izmantoti kopīgi standarta formāti vai pastiprināta sadarbspēja starp dalībvalstu sistēmām;
            
         
               d)
            
            
               Regulas (ES) Nr. 1380/2013 15. pantā paredzētā visu nozveju izkraušanas pienākuma kontrole un noteikumu izpilde, tostarp dalībvalstu kontroles sistēmu pielāgošana šā pienākuma izpildes vajadzībām;
            
         
               e)
            
            
               Regulas (EK) Nr. 1005/2008 III nodaļā paredzētās nozvejas sertifikācijas sistēmas kontrole un noteikumu izpilde;
            
         
               f)
            
            
               tādu projektu īstenošana, kuru mērķis ir dzinēja jaudas sertificēšana, verificēšana un izmērīšana;
            
         
               g)
            
            
               tādu īpašu kontroles un inspekcijas programmu īstenošana, kas izveidotas saskaņā ar Regulas (EK) Nr. 1224/2009 95. panta 4. punktu;
            
         
               h)
            
            
               kontroles koordinēšana saskaņā ar Regulas (EK) Nr. 768/2005 15. pantu;
            
         
               i)
            
            
               Regulas (EK) Nr. 1224/2009 58. pantā un Īstenošanas regulas (ES) Nr. 404/2011 67. panta 6. punktā paredzēto izsekojamības prasību kontrole un noteikumu izpilde, tostarp attiecībā uz marķēšanas sistēmām, kas izveidotas, lai nodrošinātu patērētājus ar uzticamu informāciju.
            
         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2014. gada 15. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 149, 20.5.2014., 1. lpp.
   
   
      (2)  Padomes 2008. gada 29. septembra Regula (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (OV L 286, 29.10.2008., 1. lpp.).
   
      (3)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
   
      (4)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
   
      (5)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
   
      (6)  Padomes 2005. gada 26. aprīļa Regula (EK) Nr. 768/2005, ar ko izveido Kopienas Zivsaimniecības kontroles aģentūru un groza Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (OV L 128, 21.5.2005., 1. lpp.).
   
      (7)  Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).